पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना के चलते निगम में 50 फीसदी स्टाफ रोटेशन पर काम करेगा। जिस ब्रांच में काम होगा, उस दिन उसी ब्रांच के अधिकारी मौजूद रहेंगे। पार्षद से लेकर निगम अधिकारियों की 5 से अधिक संख्या रहने पर मीटिंग भी ऑनलाइन होगी। शिकायतें, समस्या, ज्ञापन भी ऑनलाइन स्वीकार किए जाएंगे। मेयर जगदीश राजा के निर्देश पर सोमवार शाम को कमिश्नर करणेश शर्मा ने नई गाइडलाइंस जारी की हैं। आदेश में कहा गया है कि सभी ब्रांच के इंचार्ज स्टाफ की क्षमता के अनुसार साप्ताहिक रोस्टर तैयार कर लें। निगम के सुपरिंटेंडेंट रोज काम की रिपोर्ट देंगे, जबकि निगम पुलिस के इंचार्ज से कहा गया है कि दोनों एंट्री गेट पर पुलिसकर्मी तैनात करें, जो बिना मास्क आने वालों को रोक दें।
रोज 4 से 5 ब्रांचों में काम
सोमवार : ओ एंड एम ब्रांच, हेल्थ ब्रांच, स्ट्रीट लाइट और वाटर सप्लाई बिलिंग की ब्रांच।
मंगलवार : बर्थ एंड डेथ, बी एंड आर, बागवानी, लाइसेंस और पेंशन ब्रांच।
बुधवार : बिल्डिंग ब्रांच, प्राॅपर्टी
टैक्स, अमला ब्रांच, आरटीआई, अकाउंट्स ब्रांच।
वीरवार : ओएंड एम ब्रांच, हेल्थ ब्रांच, स्ट्रीट लाइट, वाटर सप्लाई बिलिंग ब्रांच।
शुक्रवार : बर्थ-डेथ ब्रांच, बिल्डिंग ब्रांच, प्राॅपर्टी टैक्स, तहबाजारी. विज्ञापन ब्रांच।
इस टेलीफोन नंबर और ईमेल पर भेजें शिकायत
अगर आपने कोई शिकायत या ज्ञापन देना है तो निगम के complaints.mcj@gmail.com पर भेजें अथवा 0181-2242587, 2242588 और 2242411 पर अपनी शिकायत दर्ज करवा सकते हैं। आपात स्थिति में सुबह 9 बजे से दोपहर बाद 1:30 बजे तक अधिकारियों से मिला जा सकता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva kas_Deva hin_Deva kas_Deva kas_Deva kas_Deva kas_Deva hin_Deva hin_Deva zho_Hant eng_Latn